CELEX: 52018PC0571
Language: fi
Date: 2018-08-06
Title: Ehdotus NEUVOSTON PÄÄTÖS Euroopan unionin kannasta Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean päätöksen hyväksymiseen Kroatian tasavallan Euroopan unioniin liittymisen osalta

EUROOPAN KOMISSIO
            Bryssel 6.8.2018
            COM(2018) 571 final
            2018/0301(NLE)
            Ehdotus
            NEUVOSTON PÄÄTÖS
            Euroopan unionin kannasta Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean päätöksen hyväksymiseen Kroatian tasavallan Euroopan unioniin liittymisen osalta
            
               
         
         
            
               PERUSTELUT
            
            
               1.EHDOTUKSEN AIHE
            
            
               
                  Oheinen ehdotus koskee päätöksen hyväksymistä Euroopan unionin, jäljempänä ’unioni’, kannasta, joka koskee Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella, jäljempänä ’sopimus’, perustetun talouskumppanuussopimuskomitean päätöksen hyväksymistä Kroatian tasavallan liittymisestä Euroopan unioniin.
               
               
                  2.
                        EHDOTUKSEN TAUSTA
               
               
                  2.1.
                        Ghanan ja EU:n väliaikainen talouskumppanuussopimus 
               
               
                  Ghanan sekä Euroopan yhteisön ja sen jäsenvaltioiden välisellä sopimuksella
                     1
                   pyritään luomaan alustavat puitteet Cotonoun sopimuksen mukaiselle täysimittaiselle talouskumppanuussopimukselle. Sopimusta on sovellettu väliaikaisesti 15. joulukuuta 2016 alkaen.
               
               
                  2.2.
                        Talouskumppanuussopimuskomitea
               
               
                  Talouskumppanuussopimuskomitea on sopimuksen nojalla perustettu sekatoimielin. Sopimuksen 73 artiklassa määrätään, että talouskumppanuussopimuskomitea vastaa kaikkien tämän sopimuksen piiriin kuuluvien alojen hallinnoinnista ja kaikkien tässä sopimuksessa mainittujen tehtävien toteuttamisesta. Talouskumppanuussopimuskomitea tekee päätöksensä yksimielisesti. Ghanan ja EU:n talouskumppanuussopimuskomitean toimintaa kuvataan sopimuspuolten ensimmäisessä kokouksessaan tammikuussa 2018 hyväksymässä työjärjestyksessä.
               
               
                  2.3.
                        Suunniteltu talouskumppanuuskomitean säädös
               
               
                  Toisessa, [päivämäärä] pidettävässä kokouksessaan talouskumppanuussopimuskomitean olisi hyväksyttävä Kroatian tasavallan liittymistä koskeva päätös, jäljempänä ’suunniteltu säädös’.
               
               
                  Talouskumppanuussopimuksen 77 artiklan mukaan talouskumppanuussopimuskomitea voi päättää uusien jäsenvaltioiden unioniin liittymisen vuoksi mahdollisesti tarvittavista siirtymäkauden toimista tai muutosten tekemisestä.
               
               
                  Suunnitellun säädöksen tarkoituksena on tehdä muutoksia sopimukseen Kroatian tasavallan unioniin liittymisen johdosta.
               
               
                  Suunniteltu säädös sitoo osapuolia sopimuksen 77 artiklan 3 kohdan mukaisesti. Kyseisessä kohdassa määrätään seuraavaa: ”Osapuolet tarkastelevat uusien Euroopan unionin jäsenvaltioiden sopimukseen liittymisen vaikutuksia. Talouskumppanuussopimuskomitea voi tarvittaessa päättää siirtymävaiheen toimista tai muutosten tekemisestä.”
               
               
                  3.
                        EU:N PUOLESTA OTETTAVA KANTA
               
               
                  Kroatian tasavalta liittyi Euroopan unioniin 1. heinäkuuta 2013. Sopimuksen 77 artiklan 2 kohdassa määrätään, että Kroatian liittyminen kyseiseen sopimukseen tapahtuu tallettamalla liittymisasiakirja. Kroatia talletti liittymisasiakirjansa Euroopan unionin neuvoston pääsihteeristöön 22. maaliskuuta 2017. Liittymisen vuoksi myöhemmin tehtävien muutosten osalta jäsenyyttä koskevassa lausekkeessa määrätään talouskumppanuussopimuskomitean päätöksestä.
               
               
                  Unionin olisi sen vuoksi määriteltävä kantansa talouskumppanuussopimuskomitean sellaisen päätöksen hyväksymiseen, joka koskee Kroatian tasavallan sopimuksen liittymisen johdosta tarvittavia muutoksia.
               
               
                  Neuvoston päätösehdotuksen liitteenä on luonnos päätökseksi, joka talouskumppanuussopimuskomitean on määrä tehdä. 
               
               
                  Sopimusta sovelletaan alueisiin, joihin sovelletaan Euroopan unionin toiminnasta tehtyä sopimusta mainitussa sopimuksessa mainituin edellytyksin sekä Ghanan alueeseen. 
               
               
                  4.
                        OIKEUSPERUSTA
               
            
         
         
            
               
                  4.1.
                        Menettelyllinen oikeusperusta
               
               
                  4.1.1.
                        Periaatteet
               
               
                  Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
               
               
                  Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen menettelyyn sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                     2
                  
               
               
                  4.1.2.
                        Soveltaminen käsillä olevaan tapaukseen
               
               
                  Talouskumppanuussopimuskomitea on sopimuksella perustettu elin, joka vastaa sopimuksen täytäntöönpanosta.
               
               
                  Sopimuksen 77 artiklassa määrätään, että talouskumppanuussopimuskomitea voi päättää siirtymävaiheen toimista tai muutosten tekemisestä uusien Euroopan unionin jäsenvaltioiden liittymisen yhteydessä.
               
               
                  Säädös, joka talouskumppanuussopimuskomitean on määrä antaa, on säädös, jolla on oikeusvaikutuksia. Suunniteltu säädös sitoo osapuolia kansainvälisen oikeuden nojalla sopimuksen 77 artiklan mukaisesti, koska sillä muutetaan kansainvälistä sopimusta, joka jo sitoo unionia.
               
               
                  Suunnitellulla säädöksellä ei täydennetä eikä muuteta sopimuksen institutionaalisia rakenteita.
               
               
                  Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
               
               
                  4.2.
                        Aineellinen oikeusperusta 
               
               
                  4.2.1.
                        Periaatteet
               
               
                  SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen katsotaan ensisijaiseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.
               
               
                  4.2.2.
                        Soveltaminen käsillä olevaan tapaukseen
               
               
                  Suunnitellun säädöksen tarkoitus ja sisältö koskevat kauppaa ja siihen liittyviä kysymyksiä. Suunnitellun päätöksen aineellinen oikeusperusta on tämän vuoksi SEUT-sopimuksen 207 artikla.
               
               
                  4.3.
                        Päätelmät
               
               
                  Tämän neuvoston päätöksen oikeusperusta on SEUT-sopimus ja erityisesti sen 207 artikla yhdessä 218 artiklan 9 kohdan kanssa. 
               
               
                  5.
                        SUUNNITELLUN SÄÄDÖKSEN JULKAISEMINEN
               
            
            
               Koska talouskumppanuussopimuskomitean päätöksellä muutetaan sopimusta, se olisi julkaistava Euroopan unionin virallisessa lehdessä sen jälkeen, kun se on hyväksytty.
            
            
               2018/0301 (NLE)
            
         
         
            
               Ehdotus
            
            
               NEUVOSTON PÄÄTÖS
            
            
               Euroopan unionin kannasta Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean päätöksen hyväksymiseen Kroatian tasavallan Euroopan unioniin liittymisen osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan ja 218 artiklan 9 kohdan,
            
            
               ottaa huomioon Ghanan tasavallan sekä Euroopan yhteisön ja sen jäsenvaltioiden välisen ensivaiheen talouskumppanuussopimuksen, jäljempänä ’sopimus’,
                  3
               
            
            
               ottaa huomioon Euroopan komission ehdotuksen
            
            
               sekä katsoo seuraavaa:
            
            
               (1)Sopimusta sovelletaan väliaikaisesti 15 päivästä joulukuuta 2016 alkaen.
            
            
               (2)Sopimus Kroatian tasavallan liittymisestä Euroopan unioniin, jäljempänä ’unioni’, allekirjoitettiin 9 päivänä joulukuuta 2011, ja se tuli voimaan 1 päivänä heinäkuuta 2013. 
            
            
               (3)Kroatian tasavalta liittyi 8 päivänä marraskuuta 2017 sopimukseen tallettamalla liittymisasiakirjansa.
            
            
               (4)Sopimuksen 77 artiklan mukaan talouskumppanuussopimuskomitea voi päättää uusien jäsenvaltioiden unioniin liittymisen johdosta tarvittavista muutoksista.
            
            
               (5)Unionin olisi sen vuoksi määriteltävä kantansa sellaisen päätöksen hyväksymiseen, jonka talouskumppanuussopimuskomitea tekee [päivämäärä] sopimukseen tarvittavista muutoksista Kroatian tasavallan unioniin liittymisen johdosta,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Unionin kanta Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean vuosikokouksessa [päivämäärä] tehtävän päätöksen hyväksymiseen Kroatian tasavallan Euroopan unioniin liittymisen osalta perustuu tämän päätöksen liitteenä olevaan talouskumppanuussopimuskomitean päätösluonnokseen.
            
            
               2 artikla
            
            
               Kun talouskumppanuussopimuskomitean päätös on hyväksytty, se julkaistaan Euroopan unionin virallisessa lehdessä.
            
            
               3 artikla
            
            
               Tämä päätös on osoitettu komissiolle.
            
         
         
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 287, 21.10.2016, s. 3–319.
               
               
                  
                     (2)
                  
                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.
               
               
                  
                     (3)
                  
                        EUVL L 287, 21.10.2016, s. 1–2.
               
            
      
    ---documentbreak--- 
      
         
               EUROOPAN KOMISSIO
            Bryssel6.8.2018
            COM(2018) 571 final
            LIITE
            asiakirjaan
            EHDOTUS NEUVOSTON PÄÄTÖKSEKSI
            Euroopan unionin kannasta Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean päätöksen hyväksymiseen Kroatian tasavallan Euroopan unioniin liittymisen osalta
            
               
         
         
            
               LIITE
            
            
               luonnos
            
            
               TALOUSKUMPPANUUSSOPIMUSKOMITEAN PÄÄTÖS N:o …/2018,
            
            
               Ghanan sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetun
            
            
               annettu [päiväys]
            
            
               Kroatian tasavallan liittymisestä Euroopan unioniin
            
            
               TALOUSKUMPPANUUSSOPIMUSKOMITEA, joka
            
            
               ottaa huomioon Ghanan sekä Euroopan yhteisön ja sen jäsenvaltioiden välisen väliaikaisen talouskumppanuussopimuksen, jäljempänä ’sopimus’, joka allekirjoitettiin Brysselissä 28 päivänä heinäkuuta 2016 ja jota on sovellettu väliaikaisesti 15 päivästä joulukuuta 2016, ja erityisesti sen 76, 77 ja 81 artiklan,
            
            
               ottaa huomioon sopimuksen Kroatian tasavallan liittymisestä Euroopan unioniin, jäljempänä ’unioni’, ja 8 päivänä marraskuuta 2017 talletetun Kroatian tasavallan liittymisasiakirjan
            
            
               sekä katsoo seuraavaa:
            
            
               (1)Sopimusta sovelletaan alueisiin, joihin sovelletaan Euroopan unionin toiminnasta tehtyä sopimusta mainitussa sopimuksessa mainituin edellytyksin sekä Ghanan alueeseen.
            
            
               (2)Sopimuksen 77 artiklan mukaan talouskumppanuussopimuskomitea voi päättää uusien jäsenvaltioiden unioniin liittymisen johdosta tarvittavista muutoksista,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Kroatian tasavalta, joka on sopimuksen osapuoli, hyväksyy ja ottaa huomioon muiden unionin jäsenvaltioiden tavoin sopimuksen sekä siihen liitettyjen liitteiden, pöytäkirjojen ja julistusten tekstit.
            
            
               2 artikla
            
            
               Muutetaan sopimus seuraavasti: Korvataan 81 artikla seuraavasti: 
            
            
               ”81 artikla
            
            
               Todistusvoimaiset kielet
            
         
         
            
               Tämä sopimus laaditaan kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.”
            
            
               3 artikla
            
            
               Euroopan unioni toimittaa Ghanan tasavallalle sopimuksen kroaatinkielisen toisinnon.
            
            
               4 artikla
            
            
               Sopimuksen määräyksiä sovelletaan joko Ghanan tasavallasta Kroatian tasavaltaan tai Kroatian tasavallasta Ghanan tasavaltaan vietäviin tavaroihin, jotka ovat sopimuksen osapuolten alueella voimassa olevien alkuperäsääntöjen mukaisia ja jotka olivat 15  päivänä joulukuuta 2016 joko parhaillaan kuljetettavina taikka väliaikaisesti varastoituina tullivarastoon tai vapaa-alueelle Ghanan tasavallassa tai Kroatian tasavallassa.
            
            
               Etuuskohtelu myönnetään edellä 1 kohdassa tarkoitetuissa tapauksissa sillä edellytyksellä, että tuojamaan tulliviranomaisille esitetään neljän kuukauden kuluessa tämän päätöksen voimaantulosta viejämaan tulliviranomaisten jälkikäteen antama alkuperäselvitys.
            
            
               5 artikla
            
            
               Ghanan tasavalta sitoutuu siihen, ettei se esitä Kroatian tasavallan Euroopan unioniin liittymisen perusteella vaatimuksia, pyyntöjä tai ota käyttöön suojakeinoja ja että se ei muuta tai peruuta GATT 1994 sopimuksen XXIV artiklan 6 kohdan ja XXVIII artiklan tai GATS-sopimuksen XXI artiklan mukaisia myönnytyksiä.
            
            
               6 artikla 
            
            
               Tämä päätös tulee voimaan päivänä, jona se allekirjoitetaan.
            
            
               Tämän päätöksen 3 ja 4 artiklaa sovelletaan kuitenkin 15 päivästä joulukuuta 2016.
            
            
               Tehty [paikka, päiväys]
            
            
                     
                        Ghanan tasavallan puolesta 
                     
                  
                  
                     
                        Euroopan unionin puolesta